SARL-NUUS SONDAG 27 NOVEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 


VOORGESTELDE WYSIGINGS AAN ELEKTRONIESE KOMMU- 
NIKASIEWET ONTTREK 


NOMINASIES VIR SARL-TOEKENNINGS INGEWAG 


RADIOAMATEURS GEVRA OM MET n IRS-PLASMA-EKSPERIMENT 
TE HELP 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


VOORGESTELDE WYSIGINGS AAN ELEKTRONIESE KOMMU- 
NIKASIEWET ONTTREK 


Die Departement van Kommunikasie het die voorgestelde wysigings aan die Elek- 
troniese Kommunikasiewet onttrek vir verdere oorlegpleging met die regering. 
Die voorgestelde wysigings aan die wet sou die magte van OKOSA aan sekere 
fronte aan bande 1ê, insluitende frekwensietoekennings en bestuur en sou oor 
hierdie items meer magte aan die Minister verleen. Daar was wye teenkanting 
teen die beoogde wysigings. Die voorgestelde wysigings was hoog op die SARL 
se lys van terugvoerings. Dit is onseker wanneer die Departement gewysigde 
veranderings aan die Wet gaan publiseer. Tot op hede het die SARL slegs van 
twee radioamateurs kommentaar ontvang. Soos sake tans staan, is geen verdere 
optrede nodig nie. 


NOMINASIES VIR SARL-TOEKENNINGS 


Lede en klubs word genooi om nominasies aan die Raad van die SARL in te 
dien vir die volgende SARL-toekennings: 


Lewenslange erelidmaatskap dit is die SARL se hoogste toekenning. 


Willie Wilson goue wapen. Vir die amateur wat uitsonderlike en verdienstelike 
diens aan die Liga verleen het. 


Jack 'Twine-toekenning 'Ter erkenning van kwaliteite soos onselfsugtigheid, 
goeie radiobedryfsprosedures en `n egte belangstelling in amateurradio. Hierdie 
besondere toekenning word gegee aan amateurs, volgens die mening van hul 
mede-amateurs en die Raad, wat oor die kwaliteite besit wat in amateurradio 
nagestreef behoort te word. 


Arthur Hemsley-2 metertoekenning Aan `n radioamateur vir sy/haar individuele 
uitsendings op die 2 meter-frekwensie. Dié toekenning geld vir buitengewone 
prestasie op AMA- of andermodusse, soos troposferiese voortplanting. Die geld 
nie vir die langste afstand bereik nie, maar vir volgehoue deursettingsvermoë 
om iets besonders op 2 meter te bereik. 


Barney Joel Trofee Vir enige lid van die SARL vir die beste prestasie op HF 
deur 'n mobiele stasie. Dié toekenning kan aan 'n individu toegeken tydens `n 
tydren of ander openbare kommunikasiegeleentheid, ensovoorts. 


Tcom-toekenning vir uitnemendheid Vir `n amateur wat deur sy/haar aktiwiteite 
internasionale erkenning vir amateurradio in Suid-Afrika besorg het deur lan- 
gafstand BHF-/UHF-langafstandwerking, of deur diens aan die Republiek van 
Suid-Afrika op die veld van wetenskaplike navorsing in Amateurradiospektrum, 
of deur die bevordering van amateurradio internasionaal, of van tyd tot tyd deur 
die Raad bepaal. 


Joseph White-skild Vir enige lid van die SARL vir buitengewone prestasies In 
die 432 MHZz-band deur die afgelope jaar. Dit word nie toegeken vir die langste 
afstand behaal nie, maar vir beste algehele prestasie. 


Bert Buckley 6-metertrofee Vir `n amateur vir sy/haar individuele prestasies in 
die 6-meterband. Hierdie trofee geld nie vir die langste afstand bereik nie, maar 
vir uitmuntende prestasies op die 6-meterband. 


VERTRAGINGS BY LoTW VERMINDER 


Logboek van die Wêreld (LoTW) gaan voort om logstate te ontvang en te ver- 
werk. 'Tans is die vertraging 30 uur, vergeleke met 45 uur verlede week. Op 23 
November was daar ongeveer 857 000 @SO s in 3 335 logstate in die waglys vir 
verwerking. 


Indien u reeds n logstaat ingestuur het, moet dit asb. nie weer doen nie. Indien 
dit gedoen word, word die waglys net langer. Moet ook nie logstate instuur 
wat in vorige ingestuurde logstate ingesluit is nie; gebruik die datumbereik- 
opsie wanneer logstate ingestuur word en sluit slegs die @OSO s in wat in hierdie 
bereik val. Deur hierdie riglyne te volg sal dit help dat die agterstand by die 
LoTW vinniger uitgewis word. Die SARL bedank die LoTW-gebruikers vir hulle 
geduld. 


RADIOAMATEURS GEVRA OM MET n IRS-PLASMA-EKSPERIMENT 
TE HELP 


Die Sentrale Navorsingsinstituut van Masjienbou in Rusland het n toets 
voorgestel met die samewerking van die wêreldwye amateurradiogemeenskap 


om n BHF-pakket op 145,825 MH te ontvang van n nuwe plasma-eksperiment 
in die Internasionale Ruimtestasie. 


Die Sentrale Navorsingsinstituut doen n reeks plasma-eksperimente om die om- 
vang van vroeër waargeneemde “dooie” ruimte, of skadugebied te evalueer wat 
veroorsaak word deur die afvuur van n aanboord boogvonk plasmabron. Ra- 
dioamateurs word uitgenooi om aan hierdie eksperiment, genaamd “Shadow”, 
deel te neem. 


Verdere inligting hieroor en hoe om deel te neem, kan verkry word by 
tinyurl.com/plasma-in-space. 


SARL ELEKTRONIESE @SL 


Peter Hers rapporteer dat toe hy die SA se @SIL-stelsel op n eksperimentele 
basis in diens gestel het, dit die algehele stabiliteit van die webwerf nadelig 
geaffekteer het. Hy het dit dus uit diens geneem en hy gaan voort met verdere 
ondersoek en toetse. 


GRATIS AANLYN SATV-BOEK 
Hierdie item is uit WIANEWS oorgeneem. 


E] 


Martin, OK2MNM, het sy nuwe boek “Image Communication on Short Waves” 
gratis op die web beskikbaar gestel. 


Die boek kan aanlyn gelees word of in PDF-formaat afgelaai word van 
HTTP://www.sstv-handbook.com/. Daar kan ook by die MMSSTV Ya- 
hoogroep aangesluit word by HTTP:/ /groups.yahoo.com/group/MM-SSTV/. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die sonaktiwiteit besig is om af te neem met 
slegs 'n paar C-klas fakkels wat gedurende die week geproduseer is. Sonvlek 1 
356 het egter `n “beta-gamma” magnetiese veld wat genoeg energie stoor vir 
M-klas fakkels. Verder is die son se oppervlakte oortrek met kleiner sonvlekke 
wat gunstige HF toestande verseker. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 88, laer as verlede week se telling van 103. 


20 tot 10 m gaan pret wees met verskeie openinge gedurende die verloop van die 
dag. Die hoër bande sal tipies eerste oopmaak om dan later deur die laer bande 
gevolg te word. 6 m is ook aktief met goeie TEP-openinge van tyd-tot-tyd. 


Besoek gerus www.spaceweather.co.za vir meer inligting. 
DAGBOEK VAN GEBEURE 


27 November - GG-been van 80 m klubkompetisie. 27 November - Digitale 
kompetisie. 30 November - Laaste dag vir insending van logstate vir PEARS HF 
DX-ekspedisie. (03 Desember - Die Wesrand Amateurradioklub se snuffelmark 
om 12:00. 31 Januarie 2012 - Laaste dag vir insending van nominasies vir 


SARL-Raadslede en mosies vir die SARL se AJV in 2012. 31 Januarie 2012 - 
Sluitingsdatum vir insending van voorgestelde verhandelings vir SA AMSAT se 
Ruimtesimposium. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 16:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


